מת'יו פרי

מת'יו לנגפורד פרי (באנגלית: Matthew Langford Perry‏; 19 באוגוסט 1969 – 28 באוקטובר 2023) היה שחקן וקומיקאי קנדי-אמריקאי שהיה מועמד לפרס גלובוס הזהב ולחמישה פרסי אמי. הוא מוכר בעיקר בשל גילום דמותו של צ'נדלר בינג בקומדיית המצבים המצליחה "חברים", מתפקידו כרון קלארק בסרט "מורה לחיים" ומסרטי "ללכת על הכל". פרי נולד בוויליאמסטאון, מסצ'וסטס, ארצות הברית למשפחה נוצרית. אימו, סוזן מרי מוריסון (בעבר לנגפורד) היא עיתונאית קנדית שהייתה מזכירת עיתונות של ראש ממשלת קנדה פייר אליוט טרודו. אביו, ג'ון בנט פרי, הוא שחקן ודוגמן לשעבר אמריקאי. למת'יו אחות ששמה מרי פרי. הוריו התגרשו לפני שחגג שנה, ואימו נישאה בשנית לעיתונאי הקנדי קית' מוריסון. הוא גדל והתחנך באוטווה שבקנדה עם אימו (למעט תקופה קצרה בטורונטו ובמונטריאול). למד בבית הספר הציבורי רוקקליף פארק, יחד עם ראש ממשלת קנדה ג'סטין טרודו, ובאשברי קולג'. כשפרי היה בגן הוא איבד חלק מהאמה בידו הימנית כתוצאה מתאונת טריקת דלת. בילדותו החל פרי לשחק טניס והיה לשחקן צעיר מדורג. בגיל 15 הוא עבר להתגורר עם אביו בלוס אנג'לס, והחל לנסות לעבוד במשחק. הוא למד בבית הספר באקלי בשרמן אוקס וסיים את לימודיו ב-1987. בגיל 16 הוא התארח בקומדיית המצבים "סמוך על צ'ארלס" של רשת CBS. לאחר סיום לימודיו, הוא שיחק בתפקיד צ'אז ראסל בתוכנית הטלוויזיה "Second Chance". לאחר 13 פרקים, "Second Chance" הפכה ל-"Boys Will Be Boys". פרי קיבל את הזדמנותו הראשונה לפריצה כשהבמאי ויליאם ריצ'רט ראה אותו במסעדה והציע לו להיבחן לתפקיד בסרטו "לילה בחייו של ג'ימי רירדון". פרי קיבל את התפקיד בסרט, שצולם בשנת 1986 ויצא לאקרנים בשנת 1988. ב-1989, פרי הופיע בשלושה פרקים בסדרה "להתבגר ולהתגבר". בין תפקידי האורח השונים שלו בטלוויזיה, פרי לוהק כשחקן קבוע בקומדיית המצבים "סינדי". ב-1991, הוא הופיע בסדרה "בוורלי הילס 90210". ב-1993 כיכב פרי בקומדיית המצבים "Home Free" של ABC. לאחר מכן הוא שיחק בפיילוט של קומדיית המצבים "LAX 2194". הוא ניסה להשיג אודישן לפיילוט של הסדרה "Six of One" של מרתה קאופמן ודייוויד קריין, שלאחר מכן נקראה "חברים". שניהם עבדו איתו בסדרה "Dream On". עם זאת, בשל התחייבויות קודמות לפיילוט של "LAX 2194", לא שקלו בתחילה לזמן אותו למבחן הבד לסדרה. כאשר התאפשר לו להיבחן, הוא קיבל את התפקיד של צ'נדלר בינג. "חברים" הפכה להצלחה בין-לאומית ושודרה במשך 10 עונות עד 2004. בגלל הפופולריות הגדולה של הסדרה, השחקנים קיבלו מיליון דולר לפרק עד 2002. פרי קיבל מועמדות לפרס אמי לשחקן הראשי הטוב ביותר בסדרת קומדיה לשנת 2002. פרי הופיע בסרטים כמו "נישואים חפוזים", "כמעט גיבורים", "צריך שלושה לטנגו", "ללכת על הכל", סרט ההמשך שלו "ללכת על הכול 2" ו"מיליונר מי שמוסר ראשון". פרי הופיע בסדרה "הבית הלבן" בתפקיד היועץ המשפטי של הבית הלבן ג'ו קווינסי. הוא קיבל שתי מועמדויות לפרס אמי לשחקן אורח בסדרת דרמה ב-2003 וב-2004. הוא הופיע גם כעורך הדין טוד מריק בסדרה "אלי מקביל". לאחר שהסדרה "חברים" הסתיימה, פרי ערך את עבודת הבימוי הראשונה שלו כאשר ביים פרק בסדרה "סקראבס". פרי גם שיחק בפרק ואביו שיחק את אביו בסדרה. ב-2006 הוא שיחק בתפקיד ראשי בסרט הדרמה "מורה לחיים" והיה מועמד עליו לפרסים רבים, בין היתר לפרס גלובוס הזהב ולפרס אמי. באותה שנה כיכב פרי באחד התפקידים הראשיים בסדרת הדרמה "סטודיו 60". הסדרה זכתה לביקורות חיוביות לרוב, אך בוטלה מאוחר יותר במהלך 2007 לאחר עונה אחת עקב אחוזי צפייה נמוכים מדי. באותה שנה יצא הסרט "Numb" (חסר תחושה) שפרי שיחק בו בתפקיד הראשי. באותה שנה הוא הופיע בהצגה "סטיות מיניות בשיקגו" של דייוויד מאמט בלונדון. ב-2008 שיחק פרי בסרט "הציפורים של אמריקה" לצד הילרי סוונק ובן פוסטר. ב-2009, הוא כיכב בסרט "שוב בן 17". שואוטיים ויתרה על פיילוט בשם "The End of Steve", קומדיה שחורה, אשר פרי כיכב בו, כתב אותו והפיק אותו עם פיטר טולן. בשנת 2011 כיכב פרי בסדרה "מיסטר סאנשיין", אותה יצר עבור רשת ABC. הסדרה בוטלה לאחר תשעה פרקים. בשנת 2012 החל שידורה של סדרת הדרמה הקומית "תתקדם" בכיכובו ברשת NBC. על אף ביקורות אוהדות, גם סדרה זו בוטלה לאחר עונה אחת. באותה שנה פרי התארח בסדרת הדרמה "האישה הטובה" של CBS. ב-2013 הוא הופיע שוב בסדרה. ב-2015 התארח בשני פרקים של הסדרה הקומית "טיפול אונליין" ברשת שואוטיים בכיכובה של ליסה קודרו. באותה שנה עלתה ברשת CBS קומדיית המצבים בכיכובו "הזוג המוזר". סדרה זו, אותה פרי גם פיתח ונמנה עם מפיקיה, היא עיבוד נוסף ומעודכן למחזה מאת ניל סיימון משנות ה-60 ומתיו שיחק בה בתפקיד הראשי, אוסקר. הסדרה בוטלה במאי 2017, לאחר שלוש עונות. ב-2016, פרי שיחק בתפקיד הראשי בהפקה חדשה של המחזה שלו "The End of Longing" בלונדון ולאחר מכן ב-2017 בניו יורק. באותה שנה, פרי הופיע בסדרת ההמשך של "האישה הטובה", "הטובות לקרב", באותו התפקיד שבו שיחק ב"האישה הטובה". הוא גם כיכב במיני-סדרה "The Kennedys: After Camelor" בתור טד קנדי. באוקטובר 2022, פרי פרסם ספר זיכרונות בשם "חברים, מאהבות והדבר הגדול הנורא". הוא הפך לרב מכר במצעדים של אמזון והניו יורק טיימס. הספר תורגם ויצא לאור בעברית. לפרי הייתה אזרחות כפולה, קנדית בשל מוצא אימו, ואמריקאית מלידה. פרי יצא עם יסמין בלית' ב-1995. הוא יצא גם עם ג'וליה רוברטס מ-1995 עד 1996. הוא יצא עם ליזי קפלן מ-2006 עד 2012. פרי היה מעריץ של סדרת משחקי המחשב "Fallout". ב-2009, הוא נתן ב"המופע של אלן דג'נרס" עותק של "Fallout 3" לאלן דג'נרס. לאחר מכן, חברת Obsidian Entertainment ליהקה אותו במשחק הבא של הסדרה, "Fallout: New Vegas". באוגוסט 2018, דווח שפרי עבר ניתוח בבטן כדי לטפל בהתנקבות מעי. בספטמבר 2018 הוא חשף בציוץ בטוויטר, כי לאחר הניתוח, הוא שהה במשך שלושה חודשים בבית החולים לצורך התאוששות. הוא התארס למולי הורביץ, מנהלת ספרותית, בנובמבר 2020. ביוני 2021, פרי הודיע שביטל את האירוסין. הוא תיאר את הדעות הפוליטיות שלו כ"שמאלה מהמרכז". פרי התמכר לוויקודין אחרי תאונת אופנוע ים ב-1997, ובילה 28 ימים בתוכנית גמילה באותה השנה. המשקל שלו התנדנד בצורה דרסטית לאורך השנים הבאות והגיע בשלב מסוים ל-66 ק"ג. הוא השיל 9.1 ק"ג ממשקלו ב-2000 בשל דלקת בלבלב ובפברואר בשנה שלאחר מכן, החל תהליך גמילה לאור התמכרותו לוויקודין, מתאדון, אמפטמינים ואלכוהול. במהלך צילומי הסרט "מיליונר מי שמוסר ראשון" סבל מכאבי בטן חריפים ואז, טס ללוס אנג'לס כדי להתאשפז בבית חולים. לפי הודעתו, עלויות תהליך הגמילה שלו מסמים ומאלכוהול הגיעו לסביבות תשעה מיליון דולר. בהמשך חשף שבשל בעיות ההתמכרות שלו, הוא אינו זוכר שלוש שנים מתקופת צילומי "חברים", "מתישהו בין עונות שלוש ושש" לדבריו. ב-2011 שימש פרי כדובר של האגודה הלאומית למומחי בתי משפט לסמים, ובמסגרת זו הגיע לגבעת הקפיטול כדי לשכנע את חברי הקונגרס לתמוך במימון בתי משפט לסמים. פרי קיבל את "פרס מגן ההתאוששות" במאי 2013 מהבית הלבן על פתיחת "בית פרי", מכון לגמילה באחוזה שלו לשעבר במאליבו, קליפורניה. פרי מכר את הבית וסגר את מכון הגמילה ב-2015. ב-28 באוקטובר 2023, נמצא פרי מת בביתו בלוס אנג'לס. במקורות שונים פורסם שטביעה בעת ששהה בבריכת הג'קוזי היא הגורם למותו, בדו"ח נתיחה שלאחר המוות נקבע שסיבת המוות העיקרית היא השפעה של נטילת כמות גדולה של קטמין, סם שהיה לפופולרי בארצות הברית כחלק מטיפולים בחרדה, דיכאון ותופעות נפשיות אחרות, אך גם נצרך ללא טיפול מסודר כסם לא חוקי. פרי קיבל טיפול המבוסס על קטמין, אך בדו"ח נקבע שמקור הסם שנמצא בגופו אינו הטיפול האחרון שעבר. בנוסף נקבע שגורמים נוספים שסייעו למוות הם טביעה, מחלת לב איסכמית ונטילת אופיואיד. ב-15 באוגוסט 2024 הוגשו כתבי אישום נגד חמישה אנשים, בהם רופאים וסוחרי סמים, באשמת מעורבות במותו של מת'יו פרי. באוקטובר 2024, מארק צ'אבז, אחד הרופאים שהואשמו במותו של פרי, הודה באשמה בקשירת קשר להפצת קטמין. צ'אבז בן ה-54 מסן דייגו עלול לעמוד בפני עד 10 שנות מאסר, וייגזר דינו ב-2 באפריל. צ'אבז הוא השלישי מתוך חמישה נאשמים לחתום על הסכם טיעון עם התובעים בפרשה. במסגרת שחרור בערבות של 50,000 דולר, צ'אבז התחייב לא לעסוק ברפואה והסכים לוותר על רישיון הרפואה שלו בקליפורניה. שני נאשמים נוספים, ג'סווין סאנג'ה וד"ר סלבדור פלסנסיה, טענו לחפותם ובית המשפט קבע להם תאריכי משפט במרץ 2025. מדיה וקבצים בנושא מת'יו פרי בוויקישיתוף מת'יו פרי, ברשת החברתית פייסבוק מת'יו פרי, ברשת החברתית אקס (טוויטר) מת'יו פרי, ברשת החברתית אינסטגרם מת'יו פרי, במסד הנתונים הקולנועיים IMDb (באנגלית) מת'יו פרי, באתר "אידיבי", מאגר הידע העברי לקולנוע ישראלי ועולמי מת'יו פרי, באתר AllMovie (באנגלית) מת'יו פרי, באתר Rotten Tomatoes (באנגלית) מת'יו פרי, באתר Box Office Mojo (באנגלית) מת'יו פרי, באתר Metacritic (באנגלית) מת'יו פרי, במסד הנתונים הקולנועיים KinoPoisk (ברוסית) מת'יו פרי, באתר Discogs (באנגלית) מת'יו פרי, באתר "Find a Grave" (באנגלית) Toyin Owoseje, Is this the playground where Matthew Perry beat up Canadian Prime Minster Justin Trudeau?, International Business Times UK, ‏2017-03-17 (באנגלית) Justin Trudeau challenges actor Matthew Perry to fight rematch, CNN (באנגלית) "FILM; The Fame He Craved Came, but It Wasn't Enough (Published 2002)" (באנגלית). 2002-08-18. נבדק ב-2023-08-16. Matthew Perry Was Tennis Whiz - tribunedigital-orlandosentinel, web.archive.org, ‏2018-12-05 My Reunion with Matthew Perry, E! Online, ‏2007-05-21 Matthew Perry Biography - Yahoo! Movies, web.archive.org, ‏2012-01-18 Nicole Pomarico, How much the cast of 'Friends' is estimated to be worth today, Business Insider (באנגלית אמריקאית) Matthew Perry, Television Academy (באנגלית) Sorkin skein finds a friend - Entertainment News, Los Angeles, Media - Variety, web.archive.org, ‏2011-06-05 "Perry debuts in tame Perversity" (באנגלית בריטית). 2003-05-15. נבדק ב-2023-08-17. Nellie Andreeva, Matthew Perry Returning To ‘The Good Wife’, Deadline, ‏2012-11-10 (באנגלית אמריקאית) The Good Fight: Here's How Matthew Perry's Character Returns, TVGuide.com (באנגלית) Matthew Perry Cast as Ted Kennedy in Reelz Miniseries The Kennedys – After Camelot, TVGuide.com (באנגלית) EXCLUSIVE: Katie Holmes Admits to Co-Star Matthew Perry That She Was a 'Huge' 'Friends' Fan | Entertainment Tonight, www.etonline.com, ‏2017-03-16 (באנגלית אמריקאית) Matthew Perry Memoir Hits No. 1 on Amazon Charts Four Days After Release, Yahoo Finance, ‏2022-11-01 (באנגלית אמריקאית) Liberty Hardy, 30 of the Buzziest, Best Fall Books 2022 Has To Offer, BOOK RIOT, ‏2022-09-09 (באנגלית אמריקאית) "אין סיכוי שמת'יו פרי ימות כאן": פרק ראשון מהאוטוביוגרפיה של כוכב "חברים", באתר ynet, 30 באוגוסט 2023 Buccigross, John (4 במרץ 2008). "This blog should tell you Sens, Ducks on very different paths". ESPN. נבדק ב-7 בינואר 2019. {{cite web}}: (עזרה) Matthew Perry's Student Body Hookup, TMZ (באנגלית) PHOTO: Are Matthew Perry And Lizzy Caplan Dating?, HuffPost, ‏2011-09-10 (באנגלית) Allison Takeda, Matthew Perry, Lizzy Caplan Split a "Long Time" Ago, Us Weekly, ‏2013-10-18 (באנגלית אמריקאית) How Ellen DeGeneres got Matthew Perry his role in Fallout: New Vegas, Engadget (באנגלית אמריקאית) "Matthew Perry on the mend after abdominal surgery". BBC News (באנגלית בריטית). 2018-08-08. נבדק ב-2023-08-17. https://twitter.com/MatthewPerry/status/1040766998429364224, Twitter Bruce Haring, Matthew Perry Gets Online Sympathy After Revealing Health Issue, Deadline, ‏2018-09-16 (באנגלית אמריקאית) Matthew Perry Talks about his Drunken Days, נבדק ב-2023-08-17 Matthew Perry's Addiction Struggle: He Doesn't Remember Three Years of 'Friends', Biography, ‏2021-10-15 (באנגלית אמריקאית) Condé Nast, Matthew Perry Has Spent Around $9 Million Trying to Get Sober, Vanity Fair, ‏2022-10-24 (באנגלית אמריקאית) Nate Jones, a Vulture senior writer covering movies, Pop Culture, Matthew Perry Doesn’t Remember Filming 3 Seasons of Friends, Vulture, ‏2016-01-25 (באנגלית אמריקאית) Matthew Perry Joins NADCP to Ensure $86 Million for Drug Courts | NADCP, web.archive.org, ‏2015-09-09 A. B. C. News, Matthew Perry Says 'I Don't Think So' to 'Friends' Reunion, ABC News (באנגלית) 'Friends' Reunion Exclusive: Cast Reflects on Beloved Show Before "Emotional" Special | PEOPLE, נבדק ב-2023-08-17 Chris Gardner, Why Matthew Perry Sold His Addiction Recovery Facility, The Hollywood Reporter, ‏2015-08-27 (באנגלית אמריקאית) כוכב "חברים", מת'יו פרי, מת במפתיע בגיל 54, באתר ynet, 28 באוקטובר 2023. Richard Winton, Matthew Perry dead at 54, found in hot tub, sources say - Los Angeles Times, Los Angeles Times, ‏29 באוקטובר 2023 הארץ, חמישה אנשים, בהם שני רופאים, נעצרו בחשד למעורבות במותו של מתיו פרי, באתר הארץ, 15 באוגוסט 2024 Matt Stevens and Derrick Bryson Taylor, "Matthew Perry Died of ‘Acute Effects of Ketamine,’ Autopsy Says, The New York Times, December 15 2023 חודש וחצי לאחר מותו, התברר כי מתיו פרי מת בגלל שימוש בקטמין, באתר הארץ, 16 בדצמבר 2023 ynet, חמישה אנשים, בהם שני רופאים, הואשמו בסיוע למותו של מת'יו פרי ממנת יתר, באתר ynet, 15 באוגוסט 2024 Denise Petski,Dominic Patten,Erik Pedersen, Matthew Perry Death: Doctor Pleads Guilty To Ketamine Charge After Deal With Feds – Update, Deadline, ‏2024-10-02 (באנגלית אמריקאית)